**Ministru kabineta rīkojuma projekta “Par likumprojekta “Par vidēja termiņa budžeta ietvaru 2022., 2023. un 2024.gadam” un likumprojekta “Par valsts budžetu 2022.gadam” sagatavošanas grafiku” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par likumprojekta “Par vidēja termiņa budžeta ietvaru 2022., 2023. un 2024.gadam” un likumprojekta “Par valsts budžetu 2022.gadam” sagatavošanas grafiku” (turpmāk – projekts) mērķis ir apstiprināt budžeta sagatavošanas grafika projektu. Projektā noteikti veicamie pasākumi un to izpildes termiņi likumprojekta „Par vidēja termiņa budžeta ietvaru 2022., 2023. un 2024.gadam” un likumprojekta „Par valsts budžetu 2022.gadam” sagatavošanas nodrošināšanai. |

|  |
| --- |
|  **I. Tiesību akta projekta izstrādes nepieciešamība** |
| 1. | Pamatojums | Likuma par budžetu un finanšu vadību (turpmāk – LBFV) 16.panta otrajā daļā noteikts, ka finanšu ministrs līdz kārtējā gada 15.decembrim iesniedz Ministru kabinetam budžeta sagatavošanas grafika projektu nākamajam gadam.Savukārt, saskaņā ar LBFV Pārejas noteikumu 66.punktu šā likuma [16.](http://likumi.lv/doc.php?id=58057#p16.1)panta otrā daļa piemērojama no 2023.gada 1.janvāra. Līdz 2022.gada 31.decembrim finanšu ministrs budžeta sagatavošanas grafika projektu Ministru kabinetam iesniedz līdz kārtējā gada 1.martam.Saskaņā ar LBFV 16.2 panta desmitajā daļā noteikto Ministru kabinets vidēja termiņa budžeta ietvara likuma projektu trim turpmākajiem gadiem (ietvara likumprojektu paketi) iesniedz Saeimai līdz kārtējā gada 15.maijam.Saskaņā ar Pārejas noteikumu 67.punktu šā likuma 16.2 panta desmitā daļa piemērojama no 2023.gada 1.janvāra. Līdz 2022.gada 31.decembrim Ministru kabinets vidēja termiņa budžeta ietvara likuma projektu sagatavo un iesniedz Saeimai kopā ar gadskārtējo valsts budžeta likuma projektu (budžeta likumprojektu paketē), ievērojot šādus nosacījumus: 1) ministrijas un citas centrālās valsts iestādes attiecīgajos gados izstrādā valsts budžeta pieprasījumus tām Ministru kabineta noteiktā maksimāli pieļaujamā valsts budžeta izdevumu kopējā apjoma ietvaros, kas aprēķināts atbilstoši šā likuma 16.2 panta ceturtajā daļā noteiktajai kārtībai;2) Ministru kabinets attiecīgajos gados, nosakot maksimāli pieļaujamo valsts budžeta izdevumu kopējo apjomu, nodrošina šā likuma 16.2 panta astotajā daļā un 19.panta piektajā un sestajā daļā ietverto nosacījumu ievērošanu.Saskaņā ar LBFV 16.³panta otrajā daļā noteikto Ministru kabinets pieņem lēmumu par valsts budžeta izdevumu pārskatīšanas tvērumu vienlaikus ar budžeta sagatavošanas grafika apstiprināšanu.Saskaņā ar LBFV 21.panta pirmajā daļā noteikto Ministru kabinets līdz attiecīgā gada 15.oktobrim iesniedz Saeimai gadskārtējā valsts budžeta likuma projektu (budžeta likumprojektu paketi) nākamajam saimnieciskajam gadam, priekšlikumus par grozījumiem likumos, lai tie atbilstu budžeta pieprasījumiem, un gadskārtējā valsts budžeta likuma projekta (budžeta likumprojektu paketes) paskaidrojumus.Likuma “Par vidēja termiņa budžeta ietvaru 2021., 2022. un 2023. gadam” 16.pantā noteikts, ka vispārējās valdības sektorā iekļautās valsts kapitālsabiedrības negatīvā ietekme uz vispārējās valdības budžeta bilanci, kas aprēķināta saskaņā ar šā likuma 4.pielikumu, 2022. un 2023. gadā drīkst pārsniegt 5 000 000 *euro* tad, ja ir saņemta Ministru kabineta piekrišana. Kapitāla daļu turētājs nodrošina šā nosacījuma izpildi un, ja nepieciešama Ministru kabineta piekrišana, līdz likuma par valsts budžetu kārtējam gadam un vidēja termiņa budžeta ietvara likuma sagatavošanas grafikā noteiktajam termiņam iesniedz Ministru kabinetam attiecīgu ziņojumu.Savukārt, likuma “Par vidēja termiņa budžeta ietvaru 2021., 2022. un 2023. gadam” 17.pantā noteikts, ka vispārējās valdības sektorā iekļautās pašvaldību kapitālsabiedrības negatīvā ietekme uz vispārējās valdības budžeta bilanci, kas aprēķināta saskaņā ar šā likuma 4.pielikumu, 2022. un 2023. gadā drīkst pārsniegt 5 000 000 *euro* tad, ja ir saņemta Ministru kabineta piekrišana, ja vien attiecīgā pašvaldība nenodrošina, ka tās un visu tās institūciju, kas iekļautas vispārējās valdības sektorā, kopējā ietekme uz vispārējās valdības budžeta bilanci tiek prognozēta neitrāla vai pozitīva un par to ir saņemts Finanšu ministrijas atzinums. Kapitāla daļu turētājs nodrošina šā nosacījuma izpildi un, ja nepieciešama Ministru kabineta piekrišana, līdz likuma par valsts budžetu kārtējam gadam un vidēja termiņa budžeta ietvara likuma sagatavošanas grafikā noteiktajam termiņam iesniedz Finanšu ministrijai attiecīgu ziņojumu, kuru Finanšu ministrija tālāk virza izskatīšanai Ministru kabinetā.Projektā noteikti izpildes termiņi likumprojekta „Par vidēja termiņa budžeta ietvaru 2022., 2023. un 2024.gadam” un likumprojekta „Par valsts budžetu 2022.gadam” sagatavošanai, paredzot tos iesniegt Saeimā 2021.gada 14.oktobrī. Lai noteiktos termiņus varētu ievērot, nepieciešams savlaicīgi uzsākt darbu pie abu likumprojektu sagatavošanas, nodrošinot vispusīgu analīzi un diskusijas pirms galīgo lēmumu pieņemšanas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts kā vienu no vidēja termiņa budžeta izstrādes procesa posmiem paredz Latvijas Stabilitātes programmas 2021. – 2024.gadam apstiprināšanu Ministru kabinetā, kā arī iesniegšanu Eiropas Komisijā.Projektā paredzēts noteikt ministrijām un citām centrālajām valsts iestādēm (turpmāk – ministrijas) termiņu priekšlikumu par prioritārajiem pasākumiem un to īstenošanai nepieciešamo finansējumu iesniegšanai.Projektā paredzēts noteikt termiņus pašvaldībām un ministrijām ziņojumu sagatavošanai un izskatīšanai Ministru kabinetā likuma “Par vidēja termiņa budžeta ietvaru 2021., 2022. un 2023.gadam” 16. un 17.pantā minētajos gadījumos.Projektā paredzēts noteikt termiņus un izpildītājus informatīvā ziņojuma “Par makroekonomisko rādītāju, ieņēmumu un vispārējās valdības budžeta bilances prognozēm 2022., 2023. un 2024.gadā”, informatīvā ziņojuma “Par valsts pamatbudžeta un valsts speciālā budžeta bāzi 2022., 2023. un 2024.gadam” un informatīvā ziņojuma “Par valsts budžeta izdevumu pārskatīšanas rezultātiem un priekšlikumi par šo rezultātu izmantošanu likumprojekta “Par vidēja termiņa budžeta ietvaru 2022., 2023. un 2024.gadam” un likumprojekta “Par valsts budžetu 2022.gadam” izstrādes procesā” izskatīšanai Ministru kabinetā.Bez tam, Fiskālās disciplīnas likuma 5.panta piektajā daļā noteikts, ka vidēja termiņa budžeta ietvara likuma projekta paskaidrojumiem pievieno fiskālo risku deklarāciju un Fiskālās disciplīnas padomes sagatavotu fiskālās disciplīnas uzraudzības ziņojumu. Līdz ar to projektā paredzēts sagatavot fiskālo risku deklarāciju. Projektā noteikti termiņi maksimāli pieļaujamā valsts budžeta izdevumu kopapjoma un ministriju maksimāli pieļaujamā valsts budžeta izdevumu kopējā apjoma 2022., 2023. un 2024.gadam aprēķināšanai, budžetu pavadošo likumprojektu (budžeta likumprojektu paketes) un ministriju valsts budžeta pieprasījumu 2022., 2023. un 2024.gadam sagatavošanai, kā arī likumprojekta „Par vidēja termiņa budžeta ietvaru 2022., 2023. un 2024.gadam” un likumprojekta „Par valsts budžetu 2022.gadam” izskatīšanai Ministru kabinetā un iesniegšanai Saeimā. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekta tiesiskais regulējums administratīvo slogu neietekmē. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka sagatavotais projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. |
| 2. | Sabiedrības līdzdalība projekta izstrādē | Projekts neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projektu izstrādā Finanšu ministrija savu funkciju ietvaros saskaņā ar normatīvajos aktos noteikto deleģējumu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrijas un citas centrālās valsts iestādes. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Saistībā ar Ministru kabineta rīkojuma projekta izpildi jaunas institūcijas netiek radītas, kā arī netiek paredzēta esošu institūciju likvidācija vai reorganizācija. |
| 3. | Cita informācija | Nav. |

Finanšu ministra p.i.

ārlietu ministrs E. Rinkēvičs

Adijāne 67095437

Zane.Adijane@fm.gov.lv